|  |  |
| --- | --- |
| ujmegye | Hajdú-Bihar Vármegye Önkormányzatának  Közgyűlése |

|  |  |
| --- | --- |
| **KÖZGYŰLÉSI ELŐTERJESZTÉS** | **1.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Jelentés a lejárt határidejű határozatokról, a megtett intézkedésekről |
| **Készítette:** | Kondor Erika |
| **Véleményező bizottság:** | Jogi, Ügyrendi és Társadalmi Kapcsolatok Bizottsága |

**Tisztelt Közgyűlés!**

A Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 17. § (1) bekezdésében és a   
18. § (1) bekezdés d) pontjában foglaltaknak megfelelően a két képviselő-testületi ülés közötti, lejárt határidejű határozatok végrehajtásáról szóló jelentést a következők szerint terjesztem elő:

**A Hajdú-Bihar Vármegye Önkormányzata Közgyűlésének 3/2023. (II. 24.) határozata Nemzeti Agrárgazdasági Kamara Hajdú-Bihar Vármegyei Szervezetének   
2022. évi munkájáról, valamint Hajdú-Bihar vármegye mezőgazdaságának 2021-2022-es évi helyzetéről szóló tájékoztató elfogadásáról**

A Nemzeti Agrárgazdasági Kamara Hajdú-Bihar Vármegyei Szervezetének   
2022. évi munkájáról, valamint Hajdú-Bihar vármegye mezőgazdaságának 2021-2022-es évi helyzetéről szóló tájékoztató elfogadásáról szóló közgyűlési határozat a kamara vezetője részére megküldésre került.

**A Hajdú-Bihar Vármegye Önkormányzata Közgyűlésének 5/2023. (II. 24.) határozata a Piac utca 71. szám alatti ingatlan 124/1395 tulajdoni hányada ingyenes önkormányzati tulajdonba adásának kezdeményezéséről**

A határozat, valamint az ingyenes tulajdonba adásra vonatkozó kezdeményezés dokumentációja az MNV Zrt ingó és ingatlanvagyonért felelős vezérigazgató-helyettese részére

2023. március 1. napján megküldésre került.

**A Hajdú-Bihar Vármegye Önkormányzata Közgyűlésének 9/2023. (II. 24.) határozata a Hajdú-Bihar Vármegye Cigány Területi Nemzetiségi Önkormányzatával megkötött együttműködési megállapodást felülvizsgálatáról és egységes szerkezetben való elfogadásáról, valamint a**

**10/2023. (II. 24.) határozata a Hajdú-Bihar Vármegye Román Területi Nemzetiségi Önkormányzatával megkötött együttműködési megállapodást felülvizsgálatáról és egységes szerkezetben való elfogadásáról**

A Hajdú-Bihar vármegyében működő terület nemzetiségi önkormányzatok elnökei, valamint a vármegyei közgyűlés elnöke által a megállapodások aláírása megtörtént.

Kérem a közgyűlést a határozati javaslat elfogadására.

**HATÁROZATI JAVASLAT**

Hajdú-Bihar Vármegye Önkormányzatának Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

**A Hajdú-Bihar Megyei Önkormányzat Közgyűlésének**

* **3/2023. (II. 24.)** határozata Nemzeti Agrárgazdasági Kamara Hajdú-Bihar Vármegyei Szervezetének 2022. évi munkájáról, valamint Hajdú-Bihar vármegye mezőgazdaságának 2021-2022-es évi helyzetéről szóló tájékoztató elfogadásáról,
* **5/2023. (II. 24.)** határozata a Piac utca 71. szám alatti ingatlan 124/1395 tulajdoni hányada ingyenes önkormányzati tulajdonba adásának kezdeményezéséről,
* **9/2023. (II. 24.)** határozata a Hajdú-Bihar Vármegye Cigány Területi Nemzetiségi Önkormányzatával megkötött együttműködési megállapodást felülvizsgálatáról és egységes szerkezetben való elfogadásáról,
* **10/2023. (II. 24.)** határozata a Hajdú-Bihar Vármegye Román Területi Nemzetiségi Önkormányzatával megkötött együttműködési megállapodást felülvizsgálatáról és egységes szerkezetben való elfogadásáról.

**A határozati javaslat elfogadása egyszerű többséget igényel.**

Debrecen, 2023. március 24.

**Pajna Zoltán**

**elnök**

Az előterjesztés a törvényességi követelményeknek megfelel:

Dr. Dobi Csaba

jegyző